title: Az Európai Parlament (EU, Euratom) 2015/1616 határozata (2015. április 29.) az Európai Unió 2013-as pénzügyi évre szóló általános költségvetésének végrehajtására vonatkozó mentesítésről, III. szakasz – Bizottság és végrehajtó ügynökségek

text:
               2015.9.30.

               HU

               Az Európai Unió Hivatalos Lapja

               L 255/25

      AZ EURÓPAI PARLAMENT (EU, EURATOM) 2015/1616 HATÁROZATA
      (2015. április 29.)
      az Európai Unió 2013-as pénzügyi évre szóló általános költségvetésének végrehajtására vonatkozó mentesítésről, III. szakasz – Bizottság és végrehajtó ügynökségek
      AZ EURÓPAI PARLAMENT,

                  —

                  tekintettel az Európai Unió 2013-as pénzügyi évre szóló általános költségvetésére (1),

                  —

                  tekintettel az Európai Unió 2013-as pénzügyi évre vonatkozó összevont éves beszámolójára (COM(2014)510 – (C8 0140/2014) (2),

                  —

                  tekintettel a 2012. évi mentesítés nyomon követéséről szóló bizottsági jelentésre (COM(2014)607) és az azt kísérő csatolt bizottsági szolgálati munkadokumentumokra (SWD(2014)285, SWD(2014)286),

                  —

                  tekintettel a Bizottság 2013. évi igazgatási eredményeinek összefoglalásáról szóló, 2014. június 11-i bizottsági közleményre (COM(2014)342),

                  —

                  tekintettel az Unió pénzügyi helyzetének az elért eredmények alapján történő értékeléséről szóló bizottsági jelentésre (COM(2014)383), és az azt kísérő bizottsági szolgálati munkadokumentumokra (SWD(2014)200, SWD(2014)201),

                  —

                  tekintettel a Bizottságnak a 2013-ban elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2014)615) és az azt kísérő bizottsági szolgálati munkadokumentumra (SWD(2014)293),

                  —

                  tekintettel a Számvevőszéknek a 2013-as pénzügyi évre vonatkozó költségvetés végrehajtásáról szóló éves jelentésére (3), az intézmények válaszaival együtt, valamint a Számvevőszék különjelentéseire,

                  —

                  tekintettel az ombudsman Bizottsággal kapcsolatos különböző határozataira és ajánlásaira, valamint az ombudsmani ajánlások – a polgárok érdekében történő – intézményi végrehajtására;

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

                  —

                  tekintettel a 2013-as pénzügyi évre szóló költségvetés végrehajtására vonatkozóan a Bizottság számára adandó mentesítésről szóló, 2015. február 17-i tanácsi ajánlásra (05303/2015 – C8-0053/2015),

                  —

                  tekintettel az Európai Unió működéséről szóló szerződés 317., 318. és 319. cikkére,

                  —

                  tekintettel az Európai Atomenergia-közösséget létrehozó szerződés 106a. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6), és különösen annak 62., 164., 165. és 166. cikkére,

                  —

                  tekintettel eljárási szabályzata 93. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a többi érintett bizottság véleményére (A8-0101/2015),

                  A.

                  mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával;

         1.

            mentesítést ad a Bizottság számára az Európai Unió 2013-as pénzügyi évre szóló általános költségvetésének végrehajtására vonatkozóan;

         2.

            megjegyzéseit az Európai Unió 2013-as pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásában, valamint a Bizottság 2013. pénzügyi évre vonatkozó mentesítése kapcsán a Számvevőszék által készített különjelentésekről szóló 2015. április 29-i állásfoglalásában (7) összegzi;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek és az Európai Beruházási Banknak, valamint a tagállamok parlamentjeinek és nemzeti és regionális ellenőrző szerveinek, és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL L 66., 2013.3.8.

         (2)  HL C 403., 2014.11.13., 1. o.

         (3)  HL C 398., 2014.11.12., 1. o.

         (4)  HL C 403., 2014.11.13., 128. o.

         (5)  HL L 248., 2002.9.16., 1. o.

         (6)  HL L 298., 2012.10.26., 1. o.

         (7)  E napon elfogadott szövegek, P8_TA(2015)0119 (lásd e Hivatalos Lap 68. oldalát).


title: Az Európai Tanács határozata ( 2009. december 1. ) az Európai Tanács elnökének megválasztásáról

text:
               2.12.2009

               HU

               Az Európai Unió Hivatalos Lapja

               L 315/48

      AZ EURÓPAI TANÁCS HATÁROZATA

   (2009. december 1.)
   az Európai Tanács elnökének megválasztásáról
   (2009/879/EU)
   AZ EURÓPAI TANÁCS,
   tekintettel az Európai Unióról szóló szerződésre, és különösen annak 15. cikkének (5) bekezdésére,
   mivel:

               (1)

               A Lisszaboni Szerződés létrehozza az Európai Tanács elnökének új tisztségét.

               (2)

               Az Európai Tanács elnökét meg kell választani,

         ELFOGADTA EZT A HATÁROZATOT:
   1. cikk
   Az Európai Tanács Herman VAN ROMPUY-t választja meg az Európai Tanács elnökének a 2009. december 1-jétől2012. május 31-ig terjedő időszakra.
   2. cikk
   A Tanács főtitkára értesíti Herman VAN ROMPUY-t erről a határozatról.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. december 1-jén.

            az Európai Tanács részéről

            az elnök

         F. REINFELDT


title: A Bizottság határozata (1995. április 21.) a Finnországba és Svédországba irányuló tojótyúkok szállítmányai szalmonellára vonatkozó kiegészítő garanciáinak megállapításáról

text:
Fontos jogi nyilatkozat

|

31995D0161

Hivatalos Lap L 105 , 09/05/1995 o. 0044 - 0046

		A Bizottság határozata(1995. április 21.)a Finnországba és Svédországba irányuló tojótyúkok szállítmányai szalmonellára vonatkozó kiegészítő garanciáinak megállapításáról(95/161/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb az Ausztria, Finnország és Svédország csatlakozási okmányával módosított, a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK irányelve [1] és különösen annak 9. cikke b) pontjának 2. alpontjára,mivel a Bizottság elfogadta a Finnország és Svédország által a szalmonella-ellenőrzésekre benyújtott operatív programokat; mivel e programok kifejezetten tojótyúkokra, különösen az árutojás-termelő baromfiállományra vonatkozó különös intézkedéseket tartalmaznak;mivel 1994. június 10-én az Állat-egészségügyi Tudományos Bizottság meghatározta a baromfiban invazív szalmonella-szerotípusok listáját;mivel a Finnország és Svédország által operatív programjuk keretében végrehajtottakkal egyenértékű garanciákat kell meghatározni;mivel e kiegészítő garanciáknak különösen a Finnországba és Svédországba szánt baromfi mikrobiológiai vizsgálatán kell alapulniuk;mivel szabályokat kell meghatározni a minták mikrobiológiai vizsgálatára, különösen a mintavétel módszerére, a minták számára és a minták mikrobiológiai vizsgálati módszerére vonatkozóan;mivel e kiegészítő biztosítékokat nem lehet alkalmazni olyan állományokra, amelyekre a Finnország és Svédország által végrehajtottal egyenértékűként elismert program vonatkozik;mivel Finnországnak és Svédországnak legalább az e határozatban megállapítottaknak megfelelően szigorú behozatali követelményeket kell alkalmazniuk a harmadik országokból származó szállítmányokra;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA Finnországba és Svédországba szánt tojótyúkokat, azaz az árutojás-termelő baromfiállományt a származási állományban mintavétellel végrehajtott mikrobiológiai vizsgálatoknak kell alávetni.2. cikkAz 1. cikkben említett mikrobiológiai vizsgálatokat az I. mellékletben megállapítottak szerint kell végezni.3. cikk(1) A Finnországba és Svédországba szánt tojótyúkszállítmányokat a II. mellékletben meghatározott bizonyítványnak kell kísérnie.(2) Az (1) bekezdésben előírt bizonyítvány:- mellé csatolni kell a 90/539/EGK irányelv IV. mellékletében szereplő 3. minta szerinti bizonyítványt, vagy- az első francia bekezdésben említett bizonyítvány részét képezheti.4. cikkAz e határozatban előírt kiegészítő biztosítékok nem vonatkoznak a 90/539/EGK irányelv 32. cikkében megállapított eljárás szerint a Finnország és Svédország által végrehajtott programmal egyenértékűnek elismert program alá eső állományokra.5. cikkE határozatot legkésőbb 1996. december 31-ig felül kell vizsgálni. A felülvizsgálat alapja a Finnország és Svédország által a tapasztalataikat tükröző – legkésőbb 1996. szeptember 30-ig benyújtott – jelentés.6. cikkEnnek a határozatnak a tagállamok a címzettjei.Kelt Brüsszelben, 1995. április 21-én.a Bizottság részérőlFranz Fischlera Bizottság tagja[1] HL L 303., 1990.10.31., 6. o.--------------------------------------------------I. MELLÉKLET1. Általános szabályokA származási állományt legalább 15 napra el kell különíteni.A mikrobiológiai vizsgálatot a szállítmány továbbküldését megelőző 10 napon belül kell elvégezni.A mikrobiológiai vizsgálatnak tartalmaznia kell a következő invazív szerotípusokat:- Salmonella gallinarum,- Salmonella pullorum,- Salmonella enteritidis,- Salmonella berta,- Salmonella typhimurium,- Salmonella thompson,- Salmonella infantis.2. Mintavételi módszerKülönálló friss bélsármintákból álló, vegyes bélsármintákat kell venni, amelynél minden minta különböző, egyenként legalább 1 gramm súlyú friss bélsármintából áll, s ezek véletlenszerűen, a tyúkok tartására szolgáló épület egy bizonyos számú pontjáról származnak, vagy amennyiben a tyúkoknak egy adott gazdaságban szabad bejárásuk van több épületbe is, a mintavételt minden olyan gazdasági épületcsoportban el kell végezni, amelyben a tyúkokat tartják.3. Minták számaA minták számának lehetővé kell tenniük a szalmonellafertőzés 5 %-os jelenlétének megállapítását 95 %-os biztonsággal.4. Mikrobiológiai próba a minták vizsgálatáhozA szalmonellafertőzést a Nemzetközi Szabványügyi Szervezet ISO 6579:1993-as szabványmódszerével összhangban kell elkülöníteni.--------------------------------------------------II. MELLÉKLET+++++ TIFF +++++--------------------------------------------------


title: A Bizottság határozata (1995. december 20.) a Thaiföldön közösségi hangfelvételekkel történő szerzői jogi kalózkodás és ennek a hangfelvételek közösségi kereskedelmére kifejtett hatása tekintetében a kereskedelem akadályairól szóló 3286/94/EK tanácsi rendelet alapján indított eljárás felfüggesztéséről

text:
Fontos jogi nyilatkozat

|

31996D0040

Hivatalos Lap L 011 , 16/01/1996 o. 0007 - 0008

		A Bizottság határozata(1995. december 20.)a Thaiföldön közösségi hangfelvételekkel történő szerzői jogi kalózkodás és ennek a hangfelvételek közösségi kereskedelmére kifejtett hatása tekintetében a kereskedelem akadályairól szóló 3286/94/EK tanácsi rendelet alapján indított eljárás felfüggesztéséről(96/40/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 365/95/EK rendelettel [1] módosított, a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján a Közösséget megillető jogok gyakorlásának biztosítása érdekében a közös kereskedelmi politika területén követendő közösségi eljárások megállapításáról szóló, 1994. december 22-i 3286/94/EK tanácsi rendeletre [2], és különösen annak 11. és 14. cikkére, a tanácsadó bizottsággal folytatott konzultáció után,mivel:A Közösség gyakorlatilag valamennyi hangfelvétel-előállítóját képviselő Hanglemezkiadók Nemzetközi Szövetsége (IFPI) Európai Hivatala 1991. június 5-én panaszt nyújtott be a Bizottsághoz a legutóbb az 522/94/EK rendelettel [3] módosított, különösen a törvénysértő kereskedelmi gyakorlat elleni védelem tekintetében a közös kereskedelempolitika megerősítéséről szóló 1984. szeptember 17-i 2641/84/EGK rendelet [4] alapján. A panasz azt állította, hogy Thaiföldön tömeges méreteket öltött a közösségi hangfelvételekkel történő szerzői jogi kalózkodás, és a szerzői jogokkal történő ilyen kalózkodás károkat okoz a közösségi ágazatnak, nevezetesen a közösségi hangfelvételek Thaiföldre, illetve más harmadik piacokra történő exportjának befolyásolása révén.mivel a 2641/84/EGK rendelet 6. cikk (1) bekezdése értelmében a panasz elegendő bizonyítékot tartalmazott a Thaiföld által folytatott törvénysértő kereskedelmi gyakorlatról és az ebből következő károkozásról, a Bizottság az Európai Közösségek Hivatalos Lapjában közzétett értesítésben [5] kihirdette, hogy vizsgálati eljárást kezdeményez a közösségi hangfelvételekkel Thaiföldön történő szerzői jogi kalózkodás miatt.Az eljárás kezdeményezését követően a Bizottság ténybeli és jogi vizsgálatot folytatott le, és a vizsgálati jelentést 1992. február 20-án a 2641/84/EK rendelettel létrehozott tanácsadó bizottság elé terjesztette. Ebből kitűnt, hogy a referencia időszakban, és alapvetően a thaiföldi hatóságok azon mulasztásának következményeként, miszerint azok nem szereztek megfelelő módon érvényt a szerzői jogokra vonatkozó thaiföldi jogszabályoknak, a hangfelvételekkel (nemzetközi repertoár) történő szerzői jogi kalózkodás mértéke valószínűleg elérhette a 90 %-ot, és ez anyagi kárt okozott a közösségi ágazatnak, nevezetesen a thaiföldi piacon (valamint egyes más harmadik piacokon) elszenvedett értékesítési veszteségek formájában. Következésképpen úgy látszott, hogy Thaiföld megsértette nemzetközi kötelezettségét arra vonatkozóan, hogy a hangfelvételek közösségi előállítói számára a termékeikkel történő szerzői jogi kalózkodás ellen hatékony védelmet biztosítson. Ez a kötelezettség a nemzeti bánásmódra vonatkozó rendelkezésből következik, amelyet az irodalmi és a művészeti alkotások védelméről szóló berni egyezmény berlini okmányának 4. cikke ír elő, és amelyhez aláíróként Thaiföld is csatlakozott.Ezután a Bizottság konzultációkat folytatott a thaiföldi hatóságokkal, amelynek eredményeként a thaiföldi kormány 1992. szeptemberében kötelezettséget vállalt arra, hogy az EK-ból származó hangfelvételek kalózfelhasználását a lehető legrövidebb időn belül elhanyagolható szintre csökkenti, és az első szakaszban lényeges csökkenést ér el egy éven belül.E kötelezettségvállalás alapján, és a tanácsadó bizottság kedvező véleményére és a helyzet rendszeres felülvizsgálatára vonatkozó intézkedésekre figyelemmel, az eljárásban a közeljövőben további lépések nem tűntek helyénvalónak.1993. decemberében küldöttség utazott Thaiföldre az elért eredmények értékelésére. E küldetést követően a Bizottság ismételten jelentést tett a 2641/84/EGK rendelettel létrehozott bizottságnak. A küldöttség első megállapítása az volt, hogy a hangkazettákkal történő szerzői jogi kalózkodás tényleges szintje a thaiföldi kormány kötelezettségvállalása utáni első évben mintegy 50 %-ra csökkent, ezzel megerősítve a thaiföldi kormány szándékát kötelezettségvállalásának teljesítésére. Azonban a küldöttség a további előrehaladás túlságosan lassúnak ítélte, és aggályát fejezte ki a szerzői jogi kalózkodás esetleges ismételt növekedésének lehetősége miatt, nevezetesen az engedély nélkül előállított CD-k értékesítésének következményeként. Ebben az összefüggésben, és a tanácsadó bizottság támogató véleménye alapján úgy tűnt, további időt kell biztosítani Thaiföldnek arra, hogy a szerzői jogokról új jogszabályokat fogadhasson el, amelyet akkor már törvénytervezet formájában parlamenti bizottság tárgyalt, és amely alkalmasabb rendelkezéseket tartalmazott a szerzői jogi kalózkodás elleni fellépés és a jogszabályok hatékonyabb érvényesítése érdekében.A Bizottság által az 1994 kezdete óta összegyűjtött információk azt mutatják, hogy az EK-ból származó hangfelvételekkel történő szerzői jogi kalózkodás tényleges mértékében további lényeges javulás nem történt. Fontos pozitív fejlemények történtek azonban a jogalkotásban. A szerzői jogokról szóló új thaiföldi törvény 1995. március 21-én hatályba lépett. A törvény számos, a szerzői jogi kalózkodást elkövetők elleni intézkedést egyszerűsítő rendelkezést vezetett be, és tartalmazta a szükséges elrettentő hatású rendelkezéseket, különösen súlyosabb büntetési tételeket a lehetséges és tényleges elkövetőkkel szemben.E körülmények között, és figyelembe véve a szerzői jogi kalózkodás jelentékeny szintjének fennmaradását, különösen a CD-k tekintetében, valamint annak tartósan elhanyagolható szintre történő csökkentésének kilátásait az új thaiföldi törvények hatékony érvényesítése révén, a Bizottság úgy véli, hogy jelenlegi stádiumban sem az eljárás megszüntetése, sem a Thaiföld elleni kereskedelempolitikai védintézkedések elfogadása nem helyénvaló. Szükséges azonban továbbra is a helyzet szigorú figyelemmel kísérése.1995. január 1-jétől erre az eljárásra is a 2641/84/EGK rendeletet hatályon kívül helyező 3286/94/EK rendelet vonatkozik.A 3286/94/EK rendelet 11. cikke (2) bekezdésének a) pontjában bevezette az eljárás hivatalos felfüggesztésének lehetőségét. Ilyen esetben a Bizottság feladata az érintett harmadik ország által bevezetett intézkedések megfelelő alkalmazásának felügyelete, ahogy azt a rendelet 11. cikke (2) bekezdésének b) pontja előírja.A 3286/94/EK rendelet 13. cikk (1) bekezdése előírja, hogy e felfüggesztő határozat elfogadása ugyanezen rendelet 14. cikkével összhangban történik. Ez utóbbi előírja különösen azt, hogy a Bizottság a határozatáról a tagállamokat tájékoztatja, és azt 10 nap elteltével kell alkalmazni, amennyiben e határidőn belül az ügyet egyetlen tagállam sem utalta a Tanács elé.Emlékeztetni kell továbbá arra is, hogy a 3286/94/EK rendelet 11. cikke (2) bekezdésének c) pontja előírja, hogy amennyiben a harmadik ország által meghozott intézkedés visszavonásra, felfüggesztésre kerül vagy végrehajtása nem megfelelően történik, vagy ha a Bizottság alapos okból úgy véli, hogy ez a helyzet állt elő, vagy végül ha nem teljesül a Bizottság információ iránti kérése, a rendelet vonatkozó rendelkezéseivel összhangban bármilyen kereskedelempolitikai intézkedést el lehet fogadni.Ezért a közösségi hangfelvételekkel Thaiföldön történő szerzői jogi kalózkodással kapcsolatos eljárást fel kell függeszteni. A Bizottságnak a helyzetet továbbra is folyamatosan figyelemmel kell kísérnie, és rendszeresen tájékoztatnia kell a 3286/94/EK rendelettel létrehozott tanácsadó bizottságot,ELFOGADTA EZT A HATÁROZATOT:1. cikkA közösségi hangfelvételekkel Thaiföldön történő szerzői jogi kalózkodással kapcsolatos eljárást a Bizottság ezennel felfüggeszti.2. cikkEzt a határozatot az Európai Közösségek Hivatalos Lapjában való kihirdetésének napjától kell alkalmazni.Kelt Brüsszelben, 1995. december 20-án.a Bizottság részérőlLeon Brittanalelnök[1] HL L 41., 1995.2.23., 3. o.[2] HL L 349., 1991.12.31., 71. o.[3] HL L 66., 1994.3.10., 10. o.[4] HL L 252., 1984.9.20., 1. o.[5] HL C 189., 1991.7.20., 26. o.--------------------------------------------------


title: A Politikai és Biztonsági Bizottság (KKBP) 2017/1160 határozata (2017. június 26.) az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) uniós missziós erői parancsnokának kinevezéséről (EUTM Szomália/1/2017)

text:
               30.6.2017

               HU

               Az Európai Unió Hivatalos Lapja

               L 167/37

         A POLITIKAI ÉS BIZTONSÁGI BIZOTTSÁG (KKBP) 2017/1160 HATÁROZATA
   (2017. június 26.)
   az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) uniós missziós erői parancsnokának kinevezéséről (EUTM Szomália/1/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Uniónak a szomáliai biztonsági erők kiképzéséhez hozzájáruló katonai missziójáról szóló, 2010. február 15-i 2010/96/KKBP tanácsi határozatra (1) és különösen annak 5. cikkére,
   mivel:

               (1)

               A 2010/96/KKBP határozat 5. cikkének (1) bekezdése értelmében a Tanács az Európai Unióról szóló szerződés 38. cikkének megfelelően felhatalmazta a Politikai és Biztonsági Bizottságot (PBB) arra, hogy meghozza az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) politikai ellenőrzésére és stratégiai irányítására vonatkozó megfelelő határozatokat, az uniós misszió következő parancsnokainak kinevezéséről szóló határozatokat is beleértve.

               (2)

               A PBB 2016. március 15-én elfogadta a (KKBP) 2016/396 határozatot (2), amellyel Maurizio MORENA dandártábornokot nevezte ki az EUTM Szomália uniós misszió parancsnokává.

               (3)

               A (EU) 2017/971 tanácsi határozat (3) módosította az EUTM Szomália parancsnoki láncát. Következésképpen a (KKBP) 2016/396 határozatát hatályon kívül helyezték, és Maurizio MORENA dandártábornokot kinevezték az EUTM Szomália uniós missziós erőinek parancsnokává.

               (4)

               Olaszország 2017. március 10-én azt javasolta, hogy Maurizio MORENA dandártábornok utódjaként Pietro ADDIS ezredest nevezzék ki az EUTM Szomália uniós missziós erőinek parancsnokává.

               (5)

               Az EU Katonai Bizottsága 2017. május 23-án azt javasolta a PBB-nek, hogy Maurizio MORENA dandártábornok utódjaként 2017. július 1-jei hatállyal Pietro ADDIS ezredest nevezze ki az EUTM Szomália uniós missziós erőinek parancsnokává.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2017. július 1-jei hatállyal Pietro ADDIS ezredest nevezi ki az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) uniós missziós erőinek parancsnokává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. június 26-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 44., 2010.2.19., 16. o.

      (2)  A Politikai és Biztonsági Bizottság (KKBP) 2016/396 határozata (2016. március 15.) az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) parancsnokának kinevezéséről és a (KKBP) 2015/173 határozat hatályon kívül helyezéséről (EUTM Szomália/1/2016) (HL L 73., 2016.3.18., 99. o.).

      (3)  A Tanács (EU) 2017/971 határozata (2017. június 8.) a nem végrehajtási jellegű uniós katonai KBVP-missziókra vonatkozó tervezési és végrehajtási szabályok meghatározásáról, valamint az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat, az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozat, és az Európai Unió közép-afrikai köztársasági katonai kiképzési KBVP-missziójáról (EUTM RCA) szóló (KKBP) 2016/610 határozat módosításáról (HL L 146., 2017.6.9., 133. o.).